Projektas

LIETUVOS RESPUBLIKOS

RYŠIŲ REGULIAVIMO TARNYBOS

DIREKTORIUS
ĮSAKYMAS

DĖL LIETUVOS RESPUBLIKOS RYŠIŲ REGULIAVIMO TARNYBOS

DIREKTORIAUS 2005 M. GRUODŽIO 2 D. ĮSAKYMO NR. 1V-1070 „DĖL TEISĖS UŽSIIMTI RADIJO MĖGĖJŲ VEIKLA SUTEIKIMO TVARKOS IR UŽSIĖMIMO ŠIA VEIKLA SĄLYGŲ APRAŠO PATVIRTINIMO“ PAKEITIMO
2009 m.                    d. Nr. 1V-
Vilnius
Vadovaudamasis Lietuvos Respublikos elektroninių ryšių įstatymo (Žin., 2004, Nr. 69-2382) 7 straipsnio 6 dalies 7 punktu ir 60 straipsniu:
1. Pakeičiu Teisės užsiimti radijo mėgėjų veikla suteikimo tvarkos ir užsiėmimo šia veikla sąlygų aprašą, patvirtintą Lietuvos Respublikos ryšių reguliavimo tarnybos direktoriaus 2005 m. gruodžio 2 d. įsakymu Nr. 1V-1070 „Dėl Teisės užsiimti radijo mėgėjų veikla suteikimo tvarkos ir užsiėmimo šia veikla sąlygų aprašo patvirtinimo“ (Žin., 2005, Nr. 144-5273):

1.1. išdėstau 13 punktą taip:

„13.
Tarnyba papildomai gali išduoti leidimą naudoti radijo šaukinį tik šiais atvejais:
13.1.
kai papildomas radijo šaukinys skiriamas retransliatoriaus ar švyturio identifikavimui radijo mėgėjui ar klubui, atsakingam už retransliatoriaus ar švyturio priežiūrą;
13.2.
kai vienas papildomas keturių ar penkių ženklų radijo šaukinys skiriamas A klasės leidimą radijo mėgėjų veiklai turinčiam radijo mėgėjui ar leidimą naudoti radijo šaukinį turinčiam klubui, jeigu galiojančiu leidimu radijo mėgėjų veiklai ar leidimu naudoti radijo šaukinį skirtas radijo šaukinys yra ilgesnis nei pageidaujamas papildomas radijo šaukinys;
13.3.
kai vienas papildomas penkių ar šešių ženklų radijo šaukinys pakartotinai skiriamas A klasės leidimą radijo mėgėjų veiklai turinčiam radijo mėgėjui ar leidimą naudoti radijo šaukinį turinčiam klubui iš anksčiau tam pačiam radijo mėgėjui ar klubui skirtų radijo šaukinių, jeigu galiojančiu leidimu radijo mėgėjų veiklai ar leidimu naudoti radijo šaukinį skirtas keturių ar penkių ženklų radijo šaukinys.“;
1.2. išdėstau 36 punktą taip:

„36.
Asmuo turi teisę pasirinkti radijo šaukinį iš šaukinių, kurie dar nebuvo skirti, išskyrus Aprašo 13.3 punkte numatytus atvejus.“
2. Nurodau šį įsakymą paskelbti oficialiame leidinyje „Valstybės žinios“.

